Diari Oficial de la Generalitat Valenciana


Sumari del DOGV 7985, del 22-02-2017 (2017/1148)

Informe ambiental i territorial estratègic de l'estudi de detall número 2 de les parcel·les B1 a B7 del Pla parcial sector 1AB.
-------------------------------------------------------------------------------------------------------------------------------

### Dades del document

Número de DOGV
:   7985

Data del DOGV
:   22-02-2017

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2017/1148


Data del document
:   02-02-2017

Organisme emissor
:   Ajuntament d'Alfafar

Tipus de document
:   Anunci

Descriptors 

:   * Alfafar
    * pla d'urbanisme
    * administració local

Informe ambiental i territorial estratègic de l'estudi de detall número 2 de les parcel·les B1 a B7 del Pla parcial sector 1AB. [2017/1148]  
De conformitat amb l'article 51.7 de la Llei 5/2014, de 25 de juliol, de la Generalitat, d'ordenació del territori, urbanisme i paisatge de la Comunitat Valenciana, el qual establix la publicació en el Diari Oficial de la Generalitat Valenciana de l'informe ambiental i territorial estratègic, es procedix a publicar l'informe aprovat per l'òrgan ambiental de l'Ajuntament d'Alfafar, mitjançant la Resolució d'Alcaldia número 1685717931, de data 2 de febrer de 2017, en l'estudi de detall número 2, formulat per la mercantil Hedelmat, 2015, SL, per a les parcel·les B1 a B7 del Pla parcial sector 1AB.  
Vistos els escrits amb registre general d'entrada número 7749221901/1, 6612272591 i 6847388235/1, de dates 31 de maig de 2016, 17 de juny de 2016 i 25 de novembre de 2016, subscrits per José Miguel Gil Royo, en nom i interés alié com a representant orgànic de la mercantil Jomoma, XXI, SL, societat administradora d'Hedelmat 2015, SL, en la condició d'interessat i promotor de l'estudi de detall referit a l'illa formada per les parcel·les B1, B2, B3, B4, B5, B6 i B7 dins del sector 1AB, sòl urbà d'Alfafar, pla parcial aprovat per la Comissió Territorial d'Urbanisme (CTU) en data 28 de maig de 2010.  
  
Vist que, d'acord amb l'article 115 de la Llei 10/2015, es modifica l'apartat c de l'article 48 de la Llei d'ordenació territorial, urbanisme i paisatge (LOTUP), en els instruments de planejament urbanístic que afecten únicament i exclusivament a l'ordenació detallada del sòl urbà, i en el procediment simplificat d'avaluació ambiental i territorial estratègica, com és el cas del present estudi de detall, l'òrgan ambiental i territorial és l'ajuntament.  
Així ho regula l'article 115 de la Llei 10/2015, que modifica l'apartat c de l'article 48 de la LOTUP, que literalment diu:  
«c) Òrgan ambiental i territorial. És l'òrgan autonòmic, dependent de la conselleria competent en matèria d'ordenació del territori i medi ambient que realitza l'anàlisi tècnica dels expedients d'avaluació ambiental i territorial, formula les declaracions ambientals i territorials estratègiques, i en col·laboració amb l'òrgan promotor i substantiu, vetla per la integració dels aspectes ambientals, junt amb els territorials i funcionals, en l'elaboració del pla o del programa. L'òrgan ambiental i territorial serà l'ajuntament del terme municipal de l'àmbit del planejament objecte de l'avaluació ambiental, sense perjudici de l'assistència i la cooperació de les diputacions provincials d'acord amb la legislació de règim local, en els casos següents:  
  
1. En els instruments de planejament urbanístic que afecten únicament i exclusiva a l'ordenació detallada del sòl urbà definida en la present llei.  
2. En els instruments de planejament urbanístic que, en el desenvolupament de planejament avaluat ambientalment, afecten únicament i exclusiva a l'ordenació detallada del sòl urbanitzable definida en la present llei.  
3. En els instruments de planejament urbanístic que afecten únicament i exclusiva a l'ordenació estructural del sòl urbà que compte amb els serveis urbanístics efectivament implantats, sense modificar l'ús dominant de la zona establerta en l'ordenació estructural».  
  
Aquesta nova redacció trasllada la competència a l'Ajuntament d'Alfafar, en el procediment simplificat d'avaluació ambiental i territorial estratègica de l'estudi de detall del Pla parcial sector 1AB objecte del present procediment, i que es referix a sòl urbà i afecta l'ordenació detallada, amb la qual cosa s'està en el supòsit de fet de la norma descrita en l'article 48.c.1.  
Al mateix temps, en el reduït àmbit i escàs impacte i entitat de l'estudi de detall no s'han identificat altres administracions afectades o legislació especial concurrent; de la qual cosa deriva una competència completa i exclusiva de l'Ajuntament d'Alfafar.  
Al mateix temps, el mateix pla parcial aprovat per la CTU en data 28 de maig de 2010 per a l'àmbit del sector on es pretén la redacció i aprovació de l'estudi de detall ja va ser sotmés a l'avaluació ambiental en el procediment d'aprovació definitiva d'aquest, i això a pesar de no ser exigible tal avaluació, d'acord amb els termes següents:  
«Estudi d'impacte ambiental, si bé cal precisar que s'aporta com un plus garantista encara que no resulta preceptiu per tractar-se d'un sòl inclòs en el vigent pla general amb classificació de sòl urbanitzable i una xicoteta porció de sòl urbà».  
  
Fonaments jurídics  
  
I. De caràcter general:  
L'avaluació ambiental estratègica és l'instrument de prevenció, establit en la Directiva 2001/42/CE, del Parlament Europeu i del Consell, de 27 de juny, per a la integració dels aspectes ambientals en la presa de decisions de plans i programes públics. La directiva esmentada s'incorpora al dret intern espanyol per mitjà de la Llei 21/2013, de 9 de desembre, d'avaluació ambiental, i al dret autonòmic per mitjà de la Llei 5/2014, de 25 de juliol, d'ordenació del territori, urbanisme i paisatge de la Comunitat Valenciana (LOTUP).  
D'altra banda, el Reial decret legislatiu 7/2015, de 20 de juny, pel qual s'aprova el text refós de la Llei de sòl i rehabilitació urbana, estableix en l'article 22 que els instruments d'ordenació territorial i urbanística estan sotmesos a avaluació ambiental de conformitat amb el que preveu la legislació d'avaluació ambiental.  
  
II. Sobre el procediment, segons la LOTUP:  
«Títol III  
Procediment d'elaboració i aprovació de plans i programes  
Capítol I  
Tipus de procediments en el planejament  
Article 45. Els tipus de procediments per a l'elaboració i aprovació dels plans i programes  
1. Els plans i programes subjectes a avaluació ambiental i territorial estratègica ordinària s'elaboraran seguint el procediment establit en el capítol II següent.  
2. Els plans i programes que estan subjectes a avaluació ambiental i territorial estratègica simplificada s'elaboraran seguint el procediment establit en els articles 50 i 51 d'aquesta llei i en el capítol III del present títol si es conclou amb l'informe ambiental i territorial estratègic.  
  
Article 51. Consultes a les administracions públiques afectades i elaboració del document d'abast de l'estudi ambiental i territorial estratègic  
5. La resolució de l'informe ambiental i territorial estratègic emesa en el procediment simplificat es comunicarà a l'òrgan promotor i a l'òrgan substantiu, als efectes de continuar el procediment d'aprovació del pla o programa conforme al capítol següent d'aquesta llei o a la legislació sectorial corresponent. Aquesta resolució no serà susceptible de cap recurs, sense perjudici que, si és el cas, procedisquen en via judicial contenciosa administrativa contra la disposició de caràcter general que haguera aprovat el pla o programa, o bé, sense perjudici que procedisquen en via administrativa davant de l'acte, si és el cas, d'aprovació del pla o programa.  
L'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Comunitat Valenciana, no s'haguera procedit a l'aprovació del pla o programa en el termini màxim de quatre anys des de la seua publicació. En tals casos, el promotor haurà d'iniciar novament el procediment d'avaluació ambiental i territorial estratègica simplificada del pla o programa.  
Capítol III  
Tramitació dels plans no subjectes al procediment ordinari d'avaluació ambiental i territorial estratègica  
Article 57. Tramitació dels plans que no estiguen subjectes al procediment ordinari d'avaluació ambiental i territorial estratègica  
1. Quan un pla no estiga subjecte al procediment ordinari d'avaluació ambiental i territorial estratègica, una vegada realitzades les actuacions previstes en els articles 50 i 51 d'aquesta llei, se seguiran els tràmits següents:  
a) Informació pública durant un període mínim de 45 dies, assegurant, almenys, les mesures mínimes de publicitat exigides per l'article 53.2 d'aquesta llei. El termini mínim serà de 20 dies quan es tracte d'estudis de detall.  
b) Durant el mateix termini d'informació pública es consultarà els organismes afectats, amb petició dels informes exigibles d'acord amb la legislació sectorial, així com les entitats subministradores dels serveis públics urbans que pogueren resultar afectades. La falta d'emissió d'aquests informes en el termini d'un mes permetrà prosseguir la tramitació de les actuacions. La conselleria competent per a l'aprovació dels instruments de planejament, a través de la direcció general corresponent, exercirà les funcions de coordinació necessàries en relació amb l'obtenció dels informes corresponents a les consultes que es realitzen als òrgans de la Generalitat en aquesta fase del procediment.  
  
c) Una vegada concloses les anteriors actuacions, el pla serà sotmés a aprovació pel Ple de l'ajuntament o òrgan que corresponga. Quan es modifique l'ordenació estructural, l'aprovació definitiva correspondrà a la conselleria competent en urbanisme. Els plans que tinguen per objecte una diferent zonificació o ús urbanístic de zones verdes previstes requeriran dictamen previ del Consell Jurídic Consultiu de la Comunitat Valenciana.  
2. L'acord d'aprovació definitiva, junt amb les seues normes urbanístiques, es publicaran para la seua entrada en vigor en el Butlletí Oficial de la Província. Quan l'aprovació definitiva siga municipal, abans de la seua publicació, es remetrà una còpia digital del pla a la conselleria competent en matèria d'ordenació del territori i urbanisme per a la seua inscripció en el Registre Autonòmic d'Instruments de Planejament Urbanístic».  
  
III. Competència orgànica. Llei reguladora de les bases del règim local (LBRL 7/85):  
Atés que la LOTUP no realitza cap atribució o especialització competencial, ha de regir-se la present qüestió per la legislació estatal bàsica en matèria de règim local, LBRL 7/85, a saber de la interconnexió de l'article 21 i 22, que resulta:  
«Article 21  
1. L'alcalde és el president de la corporació i posseeix les atribucions següents:  
j) Les aprovacions dels instruments de planejament de desenvolupament del planejament general no expressament atribuïdes al Ple, així com la dels instruments de gestió urbanística i dels projectes d'urbanització.  
Article 22, en sentit contrari:  
2. Corresponen, en tot cas, al Ple municipal en els ajuntaments, i a l'assemblea veïnal en el règim de consell obert, les atribucions següents:  
  
c) L'aprovació inicial del planejament general i l'aprovació que pose fi a la tramitació municipal dels plans i la resta d'instruments d'ordenació previstos en la legislació urbanística, així com els convenis que tinguen per objecte l'alteració de qualssevol d'aquests instruments.»  
  
S'informa favorablement respecte dels punts següents:  
1r. Emetre l'informe ambiental i territorial, tenint en compte tant l'escassa entitat de la modificació plantejada i del mateix estudi de detall, així com la naturalesa detallada del pla; i que l'àmbit és sòl urbà, en el tràmit d'aprovació definitiva del Pla parcial del sector 1AB, per la CTU el 28 de maig de 2010.  
A aquest efecte, tan sols exigir la incorporació en el document definitiu de l'estudi de detall, i que constitueix el contingut de l'informe d'avaluació ambiental, els punts següents:  
«a) Les parcel·les estan afectades per risc d'inundació, per la qual cosa les edificacions hauran d'adequar-se als articles 25 a 28 del PATRICOVA.  
b) L'ajuntament, basant-se en els articles 24 i 36 de la normativa esmentada, ha d'adoptar mesures pal·liatives davant del risc d'inundació, entre les que es planteja la d'incentivar, o si és el cas exigir, una política d'assegurança contra les inundacions.  
c) En l'execució de l'estudi de detall haurà d'efectuar la corresponent integració en el paisatge urbà de l'actuació, es comprovarà l'adopció de mesures en relació amb la integració del volum d'ampliació projectat. La competència per a l'informe de comprovació de la documentació relativa a la integració paisatgística elaborada per a la valoració de les mesures d'integració proposades serà municipal, atés que únicament afecta l'ordenació detallada el present estudi de detall».  
  
Segons estableix l'article 51.7 de la LOTUP, «l'informe ambiental i territorial estratègic perdrà la seua vigència i cessarà en la producció dels efectes que li són propis si, una vegada publicat en el Diari Oficial de la Generalitat Valenciana, no s'haguera procedit a l'aprovació de l'estudi de detall en el termini màxim de quatre anys des de la seua publicació. En aquest cas, el promotor haurà d'iniciar novament el procediment d'avaluació ambiental i territorial estratègica simplificada de la proposta».  
Fer constar als interessats que contra la present resolució, per no ser acte definitiu en via administrativa, no es pot interposar cap recurs, la qual cosa no és inconvenient perquè puguen utilitzar-se els mitjans de defensa que en el seu dret estimen pertinents, cosa que es fa pública perquè se'n prenga coneixement i als oportuns efectes.  
  
Alfafar, 2 de febrer de 2017.- L'alcalde president: Juan Ramón Adsuara Monlleó.